google/wiki40b huggingface dataset:
न्यूयॉर्क नगर

भूगोल

न्यूयॉर्क शहर, संयुक्त राज्य अमेरिका के पूर्वोत्तर में न्यू यॉर्क राज्य में वॉशिंगटन, डी॰ सी॰ और बोस्टन के बीच लगभग आधे रास्ते में स्थित है। हडसन नदी के मुहाने पर स्थित होने से, जोकि एक स्वाभाविक बंदरगाह की तरह कार्य करता हैं, और फिर अटलांटिक महासागर, ने शहर को एक व्यापारिक बंदरगाह के रूप में महत्वपूर्ण स्थान बना दिया। अधिकांश न्यूयॉर्क शहर लांग आइलैंड, मैनहट्टन, और स्टेटन द्वीप के तीन द्वीपों को मिला कर बनाया गया है।
हडसन नदी, हडसन घाटी के माध्यम से न्यू यॉर्क खाड़ी की ओर बहती है। न्यूयॉर्क शहर और ट्रॉय, न्यूयॉर्क के बीच नदी एक मुहाना बनती है। हडसन नदी अमेरिकी राज्य न्यू जर्सी को शहर से अलग करती है। हार्लेम नदी, पूर्वी और हडसन नदियों के बीच एक और ज्वारीय जलसंयोगी, ब्रोंक्स से मैनहट्टन को अलग करती है। ब्रोंक्स नदी, जो ब्रॉन्क्स और वेस्टचेस्टर काउंटी के माध्यम से बहती है, शहर की एकमात्र, पूर्ण रूप से ताजे पानी की नदी है।
शहर का कुल क्षेत्रफल 468.484 वर्ग मील (1,213.37 किमी२) है, जिसमें 302.643 वर्ग मील (783.84 किमी२) भूमि और 165.841 वर्ग मील (42 9.53 किमी२) जलक्षेत्र शामिल है। शहर का उच्चतम बिंदु स्टैटन द्वीप पर टॉड हिल है, जो समुद्र तल से 409.8 फीट (124.9 मीटर) ऊपर है।
दाऊजी बल्देव का हुरंगा

रिपोर्ट- दलबीर सिह विद्रोही
यह स्थान मथुरा जनपद में ब्रजमंडल के पूर्वी छोर पर बलदेव (दाऊजी) शहर मैं स्थित है। मथुरा से 21 कि॰मी॰ दूरी पर एटा-मथुरा मार्ग के मध्य में स्थित है। मार्ग के बीच में गोकुल एवं महावन जो कि पुराणों में वर्णित 'वृहद्वन' के नाम से विख्यात है, पड़ते हैं। यह स्थान पुराणोक्त 'विद्रुमवन' के नाम से निर्दिष्ट है। इसी विद्रुभवन में भगवान श्री बलराम जी की अत्यन्त मनोहारी विशाल प्रतिमा तथा उनकी सहधर्मिणी राजा ककु की पुत्री ज्योतिष्मती रेवती जी का विग्रह है। यह एक विशालकाय देवालय है जो कि एक दुर्ग की भाँति सुदृढ प्राचीरों से आवेष्ठित है। मन्दिर के चारों ओर सर्प की कुण्डली की भाँति परिक्रमा मार्ग में एक पूर्ण पल्लवित बाज़ार है।
विश्व प्रसिद्ध हुरंगा
 
दाऊजी मंदिर का हुरंगा पुरे विश्व में प्रसिद्ध है जो होली के एक दिन बाद मनाया जाता है जिसको देखने के लिए देश-विदेश से भक्तजन आते है इस हुरंगे में पांडेय समाज के लोग ही सम्मिलित होते है जो इस मंदिर के पुजारी भी है हुरंगे के लिए खासतौर पर गुलाल बनाया जाता है और टेशू के फूल मंगाए जाते है कई दिनों पहले से ही हुरंगे की तैयारी मंदिर परिसर में शुरू हो जाती है हुरंगे के दिन सुबह ५ बजे मंदिर खुल जाता है सुबह से ही भक्तो की भीड़ बढ़ती जाती है और दर्शन करने के बाद सभी भक्त हुरंगा देखने के लिए मंदिर की छत पर बैठते जाते है हुरंगा दोपहर में १२ बजे शुरू होता है हुरंगे में भाभी अपने देवर के कपड़ो को फाड़ती है और उसी कपडे को पानी में भिगोकर प्यार से अपने देवर के शरीर पर मारती है। इस मार को खाने और सहन करने के लिये सभी गोप (पुरुष) सुबह से ही भांग पीते है और ब्रिज की वेशभूषा में सज धज कर आते है
क्रमानुदेशन

प्रोग्रामिंग एक कंप्यूटर/संगणक के लिये एक प्रोग्राम लिखने की प्रक्रिया है। प्रोग्राम कंप्यूटर के द्वारा किसी कार्य को करवाने के लिये लिखा जाता है।
सामान्य जीवन में जब हम किसी कार्य विशेष को करने का निर्णय करते हैं तो उस कार्य को करने से पूर्व उसकी रूपरेखा सुनिश्चित की जाती है। कार्य से संबंधित समस्त आवश्यक शर्तो का अनुपालन उचित प्रकार हो एवं कार्य मे आने वाली बाधाओ पर विचार कर उनको दूर करने की प्रक्रिया भी रूपरेखा तैयार करते समय महत्वपूर्ण विचारणीय विषय होते हैं। कार्य के प्रारम्भ होने से कार्य के सम्पन्न होने तक के एक एक चरण पर पुनर्विचार करके रूपरेखा को अंतिम रूप देकर उस कार्य विशेष को सम्पन्न किया जाता है। 
इसी प्रकार संगणक द्वारा, उसकी क्षमता के अनुसार, वाँछित कार्य कराये जा सकते हैं। इसके लिये आवश्यकता है संगणक को एक निश्चित तकनीक व क्रम मे निर्देश दिये जाने की, ताकि संगणक द्वारा इन निर्देशों का अनुपालन कराकर वांछित कार्य को समपन्न किया जा सके। सामान्य बोलचाल की भाषा मे इसे क्रमानुदेशन या प्रोग्रामन या क्रमानुदेशन कहते हैं। सभी निर्देशों के समूह (सम्पूर्ण निर्देशावली) को प्रोग्राम कहा जाता है।
प्रयोजनमूलक हिन्दी

व्यक्ति द्वारा विभिन्न रूपों में बरती जाने वाली भाषा को भाषा-विज्ञानियों ने स्थूल रूप से सामान्य और प्रयोजनमूलक इन दो भागों में विभक्त किया है।
प्रयोजनमूलक हिन्दी (Functional Hindi) से तात्पर्य हिन्दी के विज्ञान, तकनीकी, विधि, संचार एवं अन्यान्य गतिविधियों में प्रयुक्त होने वाली हिन्दी से है। हिन्दी केवल साहित्य की भाषा न रहे बल्कि जीवन के विविध क्षेत्रों में प्रभावी रूप से प्रयुक्त हो, तभी इसका विकास सुनिश्चित होगा। सुखद सूचना यह है कि हिन्दी की इस नितांत ताजा-टटकी और कई संदर्भों में बेहद नयी भाषिक-संरचना या नवजात शिशु रूप को केन्द्रीय विश्वविद्यालयों ने अपने-अपने पाठ्यक्रमों में शामिल कर इसे सम्मानित किया है।
प्रयोजनमूलक हिन्दी आज इस देश में बहुत बड़े फलक और धरातल पर प्रयुक्त हो रही है। केन्द्र और राज्य सरकारों के बीच संवादों का पुल बनाने में आज इसकी महती भूमिका को नकारा नहीं जा सकता। आज इसने एक ओर कम्प्यूटर, टेलेक्स, तार, इलेक्ट्रॉनिक, टेलीप्रिंटर, दूरदर्शन, रेडियो, अखबार, डाक, फिल्म और विज्ञापन आदि जनसंचार के माध्यमों को अपनी गिरफ्त में ले लिया है, तो वहीं दूसरी ओर शेयर बाजार, रेल, हवाई जहाज, बीमा उद्योग, बैंक आदि औद्योगिक उपक्रमों, रक्षा, सेना, इन्जीनियरिंग आदि प्रौद्योगिकी संस्थानों, तकनीकी और वैज्ञानिक क्षेत्रों, आयुर्विज्ञान, कृषि, चिकित्सा, शिक्षा, ए० एम० आई० के साथ विभिन्न संस्थाओं में हिन्दी माध्यम से प्रशिक्षण दिलाने कॉलेजों, विश्वविद्यालयों, सरकारी, अर्द्धसरकारी कार्यालयों, चिट्ठी-पत्री, लेटर पैड़, स्टॉक-रजिस्टर, लिफाफे, मुहरें, नामपट्ट, स्टेशनरी के साथ-साथ कार्यालय-ज्ञापन, परिपत्र, आदेश, राजपत्र, अधिसूचना, अनुस्मारक, प्रेस–विज्ञाप्ति, निविदा, नीलाम, अपील, केबलग्राम, मंजूरी पत्र तथा पावती आदि में प्रयुक्त होकर अपने महत्व को स्वतः सिद्ध कर दिया है। कुल मिलाकर यह कि पर्यटन बाजार, तीर्थस्थल, कल-कारखने, कचहरी आदि अब प्रयोजनमूलक हिन्दी की जद में आ गए हैं। हिन्दी के लिए यह शुभ है।

परिचय

भारतीय संविधान में हिन्दी भाषा को केन्द्रीय संघ राज्य की राजभाषा के रूप में स्वीकृति प्राप्त है, परन्तु व्यवहार में अंग्रेजी भाषा का बोल-बाला ज्यादा है। अंग्रेजदाँ लालफिताशाही तथा भाषा की राजनीति करने वाले राजनयिक अंग्रेजी के पक्ष में कितने भी तर्क देते रहें, इस देश का सामान्य-जन एक सम्पर्क भाषा के रूप में हिन्दी भाषा का भाषिक संरचना, व्याकरण तथा अनुवाद के धरातल पर अध्ययन आज की एक परम आवश्यकता है। प्रयोजनमूलक, प्रयुक्तिमूलक तथा व्यावहारिक आदि सम्बोधनों से होनेवाला यह भाषिक अध्ययन ही हिन्दी को राष्ट्रभाषा के वास्तविक सिंहासन पर अधिष्ठित कराने का सही और सार्थक मार्ग बन सकता है।
आज तक एक साहित्यिक भाषा के रूप में हिन्दी ने अपनी क्षमता का परिचय दिया और हिन्दी पर अविकसित भाषा होने का लांछन लगाने वाले अंग्रेजदाँ की बोलती बंद की है। इसलिए अब यह तर्क दिया जा रहा है कि एक कामकाजी भाषा के रूप में हिन्दी की प्रकृति क्लिष्ट और दुर्बोध है।
भाषा की क्लिष्टता उसकी प्रयुक्तिगत संरचना के साथ ही प्रयुक्ति मात्रा पर निर्भर होती है। इसलिए आवश्यक है कि विविध प्रयुक्ति-रूपों में उसका व्यापक रूप में प्रयोग हो तथा प्रयोग के आधार पर ही अद्भुत समस्याओं का निराकरण हो। हमारी विडम्बना है कि तालाब के किनारे खड़े होकर तैराकी की अनिवार्यता और उसकी समस्याओं पर मात्र परिचर्चाओं में हम मशगूल हैं। इस विडम्बना से मुक्त होना अनिवार्य है। इसलिए विविध विश्वविद्यालयों के हिन्दी के पाठ्यक्रमों में ‘प्रयोजनमूलक हिन्दी’ को स्थान दिया जा रहा है।
अन्तर्राष्ट्रीय वायु यातायात संघ

इतिहास

IATA की स्थापना अप्रैल, 1945, में हवाना, क्यूबा में हुई थी। यह अन्तर्राष्ट्रीय वायु ट्रैफिक संगठन का उत्तराधिकारी है, जिसकी स्थापना १९१९ में द हेग में हुई थी। इसी वर्ष विश्व की प्रथम अनुसूचित विमान सेवा का आरंभ हुआ था। स्थापना के समय IATA में ३१ राष्ट्रों से ५७ सदस्य थे। इनमें से अधिकांश यूरोप और उत्तरी अमरीका से थे। आज इसके २४० से धिक सदस्य हैं, जो कि विश्व के १४० से अधिक राष्ट्रों से हैं।
फोटोग्राफर

छायाचित्रकार (फोटोग्राफर) एक व्यक्ति होता है जो तस्वीरें खींचता है। कुछ छायाचित्रकार विशिष्ट प्रकार की तस्वीरें खींचता है जैसे - परिदृश्य, प्रकृति के दृश्य और शहरी सड़के। SPSINGHMEGHWANSHI
चिटगाँव

समीक्षा

सुप्रसिद्ध फ़िल्म-समालोचक प्रहलाद अग्रवाल ने इस फिल्म के बारे में लिखा है: 
"अभिनय और वातावरण की दृष्टि से अत्यंत महत्वपूर्ण फिल्म जो देशभक्ति की भावना को यथार्थभूमि पर उकेरती है। मास्टरदा के रूप में मनोज वाजपेयी और निर्मल सेन की भूमिका में नवाजुद्दीन सिद्दीकी ने अत्यंत प्रभावी अभिनय किया है। यह फिल्म अधिक सफल नहीं हो सकी, पर अपनी संरचना में महत्वपूर्ण है।"
सगीना महातो (1970 फ़िल्म)

सगीना महातो १९७० में बनी हिन्दी भाषा की एक फिल्म है। इसमें अन्य साथी कलाकारो के साथ हिंदी नायक दिलीप कुमार ने भुमिका निभायी थी।

बाहरी स्रोत

सगीना महातो (1970 फ़िल्म) इण्टरनेट मूवी डेटाबेस पर
जुन्नर तालुका

जुन्नर महाराष्ट्र के पुणे जिले का एक तालुका है।
कार्ल थियोडोर त्सु गुटेनबर्ग

कार्ल थियोडोर त्सु गुटेनबर्ग (* दिसम्बर ५, १९७१ - म्यूनिख; जर्मन:Karl-Theodor zu Guttenberg) एक जर्मन सियासतकार है। २००९ से रक्षा मंत्री है।
चण्डी

चण्डी माता मंदिर

चण्डी माता का मंदिर दिव्य और अलौकिक है। चण्डी माता (जिन्हे माचेल माता के नाम से भी जाना जाता है) पोद्दार की खूबसूरत घाटी में स्थित है जो जम्मू और कश्मीर के किश्तवाड़ क्षेत्र में मौजूद है। विश्वासियों द्वारा चण्डी माता मंदिर में असीम श्रद्धा है। यह हिंदुओं के लिए एक महत्वपूर्ण तीर्थ स्थल माना जाता है। चण्डी माता के मंदिर का रास्ता गुलाबगढ़ से शुरू होता है। यह एक कठिन पहाड़ी पगडंडी है, क्योंकि रास्ता लंबाई में 30 किमी का है। वाहन केवल गुलाबगढ़ तक ही उपलब्ध हैं, और बाकी मार्ग को तीर्थयात्रियों को पहाड़ी पगडंडी मार्ग से सफर करना पड़ता है। लकिन सफर की लम्बाई श्रद्धालुओं को नहीं थकती।, क्योंकि हर साल बहुत सारे श्रद्धालु मंदिर पहुंचते हैं। चण्डी माता मंदिर की यात्रा हर साल अगस्त में होती है। मंदिर का मार्ग भद्रवाह में चिनोटी से शुरू होता है। रास्ता दर्शनीय है और श्रद्धालुओं के साथ-साथ साहसी लोगों के लिए भी उपयुक्त है।
प्रेम नगर

संक्षेप

करण सिंह (राजेश खन्ना) अपनी विधवा माँ, एक बड़े भाई, शमशेर (प्रेम चोपड़ा), उसकी पत्नी (बिन्दू) और बेटी के साथ एक महल में समृद्ध जीवन शैली में रहते हैं। उनकी माँ, रानी माँ (कामिनी कौशल), अपना अधिकतर समय ताश खेलने में बिताती थीं, उन्होंने उसकी परवरिश उसकी दाई के पास छोड़ दी थी। परिणामस्वरूप, करण ने उसे अपनी असली माँ होना माना। अब बड़े होकर करण लड़कीबाज़ और शराबी में बदल गया है। वह एक पूर्व एयर होस्टेस, लता (हेमामालिनी) के बचाव में आता है, जिसको उसके मालिक द्वारा छेड़ा जाता है।
इसके बाद वह उसे अपने सचिव के रूप में काम पर रखता है और उसके परिवार को अपनी कुटिया में आने की अनुमति देता है। आगे जाकर, लता उसकी बुरी आदतों को बदलने का प्रयास करती है। वह शुरू में विरोध देखती है, लेकिन अंततः सफल होती है और वे प्यार में पड़ जाते हैं। करण ने एक महल भी बनाया और उसे "प्रेम नगर" ("प्यार का शहर") नाम दिया। हालांकि, एक दिन उनका प्रेम-सम्बन्ध तब बिखर गया जब लता पर महल के मामलों में हस्तक्षेप करने और मूल्यवान हार चुराने का आरोप लगा। नतीजतन, बहुत अपमानित लता और उसका परिवार चला जाता है। बाद में, करण को लता की मासूमियत के बारे में पता चलता है। लेकिन पहले से ही बहुत देर हो चुकी होती है, और लता उसके प्रारंभिक अविश्वास के कारण कभी भी उसके पास वापस नहीं आएगी। नतीजतन, करण की तबीयत खराब हो जाती है क्योंकि वह अपनी लतों से जूझने लगता है।
कलम (पौधा)

कलम (cutting) किसी पौधे का ऐसा अंश होता है जिसका प्रयोग औद्यानिकी (हॉर्टीकल्चर) में वानस्पतिक जनन के लिए करा जाता हो। अक्सर यह अंश एक टहनी होता है जिसका एक अंत धरती में लगाकर पानी और अन्य पोषक तत्व देते रहने से पौधा उगने लगता है। कभी-कभी कलम को किसी दूसरे पौधे के जड़-सहित कटे हुए तने के ऊपर लगाया जाता है - इसे कलम-बाँधना (ग्राफ़्टिंग) कहते है और इससे संयुक्त पौधे में दोनों मूल पौधों के कुछ मिश्रित गुण आ जाते हैं।
एमिल नोल्डे

एमिल नोल्डे जर्मनी के महान चित्रकार थे।

जन्म

७ अगस्रत १८६७-१३ अप्रैल १९५६
बिहार संग्रहालय

इतिहास

एक 25,000 वर्ग मीटर का संग्रहालय और बाजार अवधारणा "जी + 1" संरचना के साथ और "जी + 4" का एक बहुत ही छोटा भाग के साथ विकसित किया जाना था। यह 5.6-हेक्टेयर में फैले छह मंजिला इमारत है, जिसमें 24,000 वर्ग मीटर का निर्माण क्षेत्र है।
जापान के माकी एंड एसोसिएट्स ने मुंबई के ओपोलिस आर्किटेक्ट्स के साथ बिहार संग्रहालय के वास्तुशिल्प डिजाइन का विकास किया। इस प्रस्ताव में चार प्रमुख प्रदर्शनी दीर्घाओं, शैक्षिक, लॉबी, प्रशासनिक और स्थायी गैलरी शामिल थी
परियोजना के लिए सलाहकार नियुक्त करने के लिए सरकार ने जुलाई 2011 में कनाडा आधारित परामर्श कंपनी लॉर्ड सांस्कृतिक संसाधनों के साथ समझौता ज्ञापन पर हस्ताक्षर किए थे। जनवरी 2012 में, राज्य के कैबिनेट ने जापान-आधारित माकी एंड एसोसिएट्स और उसके भारतीय पार्टनर ओपोलिस, मुंबई को परियोजना के प्राथमिक सलाहकार वास्तुकार के रूप में चयन को मंजूरी दे दी।
प्रसिद्ध फिल्म निर्माता बॉबी बेदी की कंपनी, कैलिडोस्कोप इंडिया प्राइवेट लिमिटेड ने संग्रहालय के लिए ऑडियोज़ीज़ुअल और फिल्मायी गई सामग्री का निर्माण किया है।
अक्टूबर 2017 में, भारत के प्रधान मंत्री नरेंद्र मोदी बिहार के मुख्यमंत्री नीतीश कुमार के साथ बिहार संग्रहालय का दौरा किया। 2300 वर्षीय दीदारगंज यक्षी बिहार संग्रहालय में भी हैं। प्राचीन भारत युग से 1764 तक कलाकृतियों को बिहार संग्रहालय में रखा गया है और 1764 के बाद के अवयव पटना संग्रहालय में रखे जाते हैं।
महाभाष्य

रचनाकाल

इसकी रचना ईसा पूर्व दूसरी शताब्दी की मानी जाती है। महाभाष्यकार "पतंजलि" का समय असंदिग्ध रूप में ज्ञात है। पुष्यमित्र शुंग के शासनकाल में पतंजलि वर्तमान थे। महाभाष्य के निश्चित साक्ष्य के आधार पर विजयोपरांत पुष्यमित्र के श्रौत (अश्वमेध यज्ञ) में संभवत: पतंजलि पुरोहित थे। यह (इह पुष्यमित्रं याजयाम:) महाभाष्य से सिद्ध है। साकेत और माध्यमिका पर यवनों के आक्रमणकाल में पतंजलि विद्यमान थे। अत: महाभाष्य और महाभाष्यकार पतंजलि - दोनों का समय ईसा पूर्व द्वितीय शताब्दी निश्चित है। द्वितीय शताब्दी ई.पू. में मौर्यों के ब्राह्मण सेनापति पुष्यमित्र शुंग - मौर्य वंशी बृहद्रथ को मारकार गद्दी पर बैठे थे। नाना पंडितों के विचार से 200 ई.पू. से लेकार 140 ई.पू. तक महाभाष्य की रचना का मान्य काल है।

महत्ता

महाभाष्य की महत्ता के अनेक कारण हैं। प्रथम हेतु है उसकी पांडित्यपूर्ण विशिष्ट व्याख्याशैली। विवादास्पद स्थलों का पूर्वपक्ष उपस्थित करने के बाद उत्तरपक्ष उपस्थित किया है। शास्त्रार्थ प्रक्रिया में पूर्व और उत्तर पक्षों का व्यवहार चला आ रहा है। इसके अतिरिक्त आवश्यक होने पर उस पक्ष का भी उपन्यास किया है। विषयप्रतिपादन दूसरी विशेषता है। महाभाष्य की व्याख्या का क्रम तो अष्टाध्यायी और तदंतर्गत चार पादों और उनके सूत्रों का क्रम है। पर भाष्य के अपने क्रम में व्याख्या का नियोजन विभक्त है, जिसका अर्थ यह भी होता है कि एक "महाभाष्य" लिखा जाता रहा।
"पतंजलि" ने अपने महाभाष्य में व्याकरण की दार्शनिक शब्दनित्यत्ववाद या स्फोटबाद अथवा शब्दब्रह्मवाद का किया है। इस सिद्धांत को भर्तृहरि ने विस्तार के से वाक्यपदीय में पल्लवित किया है। महाभाष्य की महत्ता का यह कारण है। साहित्यिक दृष्टि से महाभाष्य का गद्य अत्यन्त अकृत्रिम, मुहावरेदार, धाराप्रावाहिक और स्पष्टार्थबोध है। भर्तृहरि ने इसपर टीका लिखी थी पर उसका अधिकांश अनुपलब्ध है। केय्यट की "प्रदीप" नामक टीका और नागोज उद्योत नाम से "प्रदीपटीका" प्रकाशित है। भट्टोजि दीक्षित ने अपने "शब्दकौस्तुभ" की रचना महाभाष्य के आधार पर की।
संस्कृत व्याकरण में "मुनित्रय" को बहुत ही उच्च और प्रामाणिक पद दिया गया है। अष्टाध्यायी-कार पाणिनि, वार्त्तिककार कात्यायन और महाभाष्यकार पतंजलि - इन्हीं तीनों को "मुनित्रय" कहा गया है। व्याकरणशास्त्र के इतिहास में पाणिनीय व्याकरण की शाखा के अतिरिक्त पूर्व और परवर्ती अनेक व्याकरण शाखाएँ रही हैं। परंतु "मुनित्रय" से पोषित और समर्थित व्याकरण की पाणिनीय शाखा को जो प्रसिद्धि, मान्यता और लोकप्रियता प्राप्त हुई वह अन्य शाखाओं को नहीं मिल सकी - जिसका कारण महाभाष्य ही माना गया है। अष्टाध्यायी पर "कात्यायन" ने वार्त्तिकों की रचना द्वारा व्याकरणसिद्धांतों को अधिक पूर्ण और स्पष्ट बनाया। "पतंजलि" ने मुख्यत: वार्त्तिकों की व्याख्या को महाभाष्य द्वारा आगे बढ़ाया। अनेक स्थलों पर उन्होंने कात्यायनमत का प्रत्याख्यान और पाणिनिमत की मान्यता भी सिद्ध की है। कभी-कभी उन सूत्रों की भी विवेचना की है जो कात्यायन ने छोड़ दिए थे।
इस महाभाष्य की रचनापीठिका का निर्देश करते हुए वाक्यपदीयकार "भर्तृहरि" ने बताया है कि जब व्याकरण के पाठक संक्षेपरुचि और अल्पविद्यापरिग्रह बन गए, "संग्रह" ग्रंथ (जिसके कर्ता परंपरा के अनुसार व्याडि हैं) अस्त हो गया तब तीर्थदर्शी गुरु पतंजलि ने महाभाष्य की रचना की, जिसमें सभी न्यायबीजों का भी निबंधन है। इससे पता चलता है कि "पतंजलि" के पूर्व "संग्रह" नामक ग्रंथ में व्याकरण संबद्ध विवेचन अत्यंत विस्तृत था। "संग्रह" नामक ग्रंथ में एक लाख श्लोक होने का उल्लेख महाभाष्य तथा प्रदीप की टीका ‘उद्योत’ में नागेश भट्ट ने किया है।
जस्ट मैरिड (2007 फ़िल्म)

जस्ट मैरिड २००७ में जारी बॉलीवुड फ़िल्म है जिसका निर्देशन मेघना गुलज़ार ने किया है तथा मुख्य अभिनय भूमिका में फरदीन खान, ईशा देवोल हैं। इसमें सतीश शाह,किरण खैर और मुकुल देव ने सहायक अभिनय भूमिका निभाई है।

पटकथा

इस फ़िल्म में पाँच युगलों को ऊटी में अपने हनीमून पर दिखाया गया है जहाँ वो एक ही होटल में रह रहे हैं। उनमें से एक युगल अपनी वैवाहिक वर्षगाँठ मना रहै तथा अन्य सभी का विवाह अभी हुआ ही है। सभी युगल ऊटी में विभिन्न पर्यटनों तथा अन्य स्थलों पर जाते हैं तथा एक दूसरे को व्यक्तिगत स्तर पर जानने का प्रयास करते हैं। धीरे-धीरे एक-एक करके सभी की कहानियाँ सामने आती हैं।
अभय सचदेवा (फरदीन खान) और रीतिका खन्ना (ईशा देवोल): पारम्परिक विवाह पद्धति के अनुसार विवाहित दो लोग। अभय रीतिका के सामने अपने आप को स्पष्ट करने तथा सभी स्थितियों को स्पष्ट करना चाहता था लेकिन रीतिका अपने आप को थोड़ा पीछे खींच लेती है जिससे दोनों के जीवन में थोड़ा तनाव तथा भ्रम रहता है।
ऋषभ (बिक्रम सलुजा) और अनु (पैरिज़ाद ज़ोरबियन): वो अपने जीवन से प्यार करते हैं तथा वो एक दूसरे पर बहुत प्यार करते हुये दिखायी देते हैं। वो सबसे अधिक प्यार करने वाली जोड़ी के रूप में जाने जाते हैं लेकिन अन्त में सभी को आश्चर्य होता है।
किरण खेर और सतीश शाह: यहाँ पर अपनी विवाह वर्षगाँठ मनाने आये हुये हैं और अन्य लोगों के बीच एक दूसरे से लड़ते हुये दिखायी देते हैं। तथ्य यह है कि वो एक दूसरे से बहुत अधिक प्यार करते हैं लेकिन उनकी एक दूसरे के लिए अभिव्यक्ति भिन्न है।
अर्जुन कोहली/ए॰के॰ (राज ज़ुत्शी) और सारा (तरिना पटेल) : वो लम्बे समय से देश से बाहर रहा और अन्य राष्ट्रीयता के लिए अपनी प्रेमिका के साथ रहता है। वो पहले ही उसके सामने विवाह का प्रस्ताव रख चुका है लेकिन उसने अस्वीकृत कर दिया। अतः वर्तमान में वह उसके साथ अपनी एक सहकर्मी के रूप में व्यवहार करता है जबकि सारा उसके लिए उसमें भावनायें विकसित करती है।
शोयब (मुकुल देव) और अनैया (सादिद्या सिद्दिक़ी): अनैया, शोयब की बहन की अच्छी सहेली है और उसे बहुत चाहती है। अन्ततः वो उसे विवाह के लिए मना लेती है। लेकिन शोयब, अनैया को किसी भी रूप में देखे लेकिन हमेशा उसे अपनी बहन की बचपन की दोस्त ही दिखाई देती है। वो एक दूसरे से दूरियाँ कम करने की लगातार कोशिश करते हैं।
कानपुर देहात जिला

परिचय

कानपुर देहात उत्तर प्रदेश (भारत) में गंगा-यमुना के दोआब के दक्षिणी भाग में अवस्थित है। आकार में यह एक असम चतुर्भुज है। जिले में पानी के बहाव की ढाल पश्चिमोत्तर से दक्षिण-पूर्व की ओर है। यह समस्त भूभाग नदियों की लाई हुई दोमट मिट्टी के बिछाव से बना है। औसत ऊँचाई समुद्रतट से ४२० फुट से ४५० फुट तक है। इस जिले की मुख्य नदी गंगा है तथा अन्य बड़ी नदियाँ यमुना, पांडो (पांडव), ईशान (ईसन) तथा उत्तरी नोन हैं। यमुना की सहायक नदियाँ दक्षिणी नोन, खिंद और सेगुर हैं। जिले की भूमि स्वयं एक दोआब है तथा इस दोआबे के अंतर्गत और उसी की लंबाई में अन्य पाँच छोटे-छोटे दोआब हैं। गंगा-यमुना की सहायक नदियाँ इस भूमि में इन्हीं नदियों के समानांतर बहती हैं और इन्हीं से ये दोआबे बनते हैं।
जलवायु दोआबे के अन्य भागों की भाँति है। मार्च मास से लेकर वर्षा आरंभ होने तक जलवायु शुष्क रहती है तथा मई, जून में भयानक गर्मी पड़ती है। अक्टूबर के अंत से ही जाड़ा पड़ने लगता है। जनवरी में यथेष्ट जाड़ा पड़ता है। रात का तापक्रम ४०स् फा. तक हो जाता है। प्राय: पाला भी पड़ जाता है। गर्मी के दिनों में तापक्रम ११५ डिग्री-११८ डिग्री फारेनहाइट तक पहुँच जाता है। वार्षिक वृष्टि का वर्तमान औसत ३२.८७ इंच है। जिले में बाढ़ का भय अपेक्षाकृत कम रहा और यदि बाढ़ आई भी तो विशेषकर बिठूर तथा नवाबगंज के बीच गंगा के कछारी भाग में, जहाँ नोन नदी का पानी गंगा की बाढ़ के कारण रुक जाता है। जिले की सबसे भयंकर बाढ़ें सन् १९२४ ई. तथा १९४८ ई. में आईं जिनमें परमट, पुराने कानपुर आदि के कुछ भागों में भी पानी भर गया था। जिले में कभी वर्षा औसत से बहुत कम हाती हे, अत: अकाल की संभावनाएँ होती रहती हैं।
जिले की अधिकांश भूमि पर रबी की फसलें होती हैं। रबी की मुख्य उपज गेहूँ, जौ, चना, मटर अरहर और सरसों आदि तथा खरीफ की उपज चावल, मक्का, ज्वार, बाजरा, कपास आदि हैं। गन्ने की खेती भी होती है।

यातायात

जिला मुख्यालय कानपुर-झाँसी रोड पर स्थित है। इस जिले का मुख्य रेलवे स्टेशन रूरा (उत्तर मध्य रेलवे स्टेशन ) १४ किलोमीटर पश्चिम में स्थित है। यहां से हावड़ा,कानपुर और दिल्ली के लिए एक्सप्रेस रेलगाडियां उपलब्ध हैं। भारत का राष्ट्रीय राजमार्ग अकबरपुर के मध्य से होकर जाता है जो पश्चिम में आगरा ,दिल्ली और पूर्व में हावड़ा तक जाता है।
केशी

केशी एक प्रसिद्ध दानव था। यह कंस का अनुचर था और कश्यप की पत्नी दक्षकन्या दनु के गर्भ से उत्पन्न सभी दानवों में अधिक प्रतापी था। महाभारत के अनुसार इसने प्रजापति की कन्या दैत्यसेना का हरण करके उससे विवाह कर लिया था। इसने वृंदावन में असंख्य गौओं तथा गोपों का वध किया था। अंत में इसे श्रीकृष्ण ने मारा जिससें उनका नाम 'केशव' पड़ा।
डीडी मलयालम

डीडी मलयालम एक मलयालम भाषा का टीवी चैनल है। यह एक मनोरंजन चैनल है।
नवानगर रियासत

इतिहास

नवानगर रियासत की स्थापना सन १५४० में, कच्छ राज्य के जडेजा राजवंश के वंशज- जाम श्री रावलजी द्वारा हुई थी। स्थापना के बाद से, नवानगर, अपने पडोसी जडेजा राज्यों के संग, मुग़ल साम्राज्य के विरुद्ध, लगभग निरंतर युद्ध की स्थिति में रहा करता था। इन युद्धों में मिठोई की लड़ाई और भूचर मोरी की लड़ाई प्रमुख है। भूचर मोरी की लड़ाई में नवानगर ने, मुग़लों के विरुद्ध, तमाम काठियावाड़ी राज्यों की संयुक्त सेना का नेतृत्व किया था। यह युद्ध ध्रोल के निकट भूचर मोरी नमक जगह पर लड़ी गयी थी। इस युद्ध में मुग़लों की निर्णायक जीत हुई थी, जिसके कारणवश गुजरात सल्तनत,जिसके अंतिम सुल्तान मुज़फ़्फ़र शाह (तृतीय), नवानगर के जाम के शरण में थे, का हमेशा हमेशा के लिए अंत हो गया था। भूचर मोरी की लड़ाई, सौराष्ट्र में लड़ी गयी सबसे बड़ी लड़ाई थी। मुग़लों के अलावा, काठियावाड़ी रियासतें, आपस में भी अक्सर लड़ा करती थीं। कई पुश्तों से चल रही यह काठियावाड़ी राजनैतिक संघर्ष, ब्रिटिश मध्यस्तता में की गयी १८०७ की वॉकर संधि के आने के बाद शांत हुई और सैकड़ों वर्षों में काठियावाड़ में पहली बार शांति आयी।
२२ फ़रवरी १८१२ में नवानगर ब्रिटिश संरक्षण के अधीन आ गया। ब्रिटिश शासन द्वारा, नवानगर को १५-तोपी सलामी रियासत का दर्जा हासिल था। स्वतंत्रत के बाद, नवानगर, विलय के उपकरणों पर हस्ताक्षर करने वाले पहले राज्यों में से एक था। तत्पश्चात, नवानगर के तत्कालीन जाम साहब, दिग्विजयसिंघजी, संयुक्त काठियावाड़ राज्य के सर्वप्रथम राजप्रमुख बने, एवं अपने देश का प्रतिनिधित्व संयुक्त राष्ट्र में भी किया।
१९४९ में, पूर्व सही राज्य, नवानगर, ध्रोल और जलीय दीवान ने विलय कर संयुक्त सौराष्ट्र राज्य(भारत गणराज्य का एक राज्य) बनाया। १९ जून १९५९ में नवानगर ज़िले पास के ओखमंडल के इलाके को जोड़ दिया गया अजर इस ज़िले का नाम बदल कर जामनगर कर दिया गया। तात्पश्चान यह ज़िला नए नवेले राज्य गुजरात, जिसे बॉम्बे राज्य के विभाजन से बनाया गया था, का हिस्सा बन गया।

जाम साहब रणजीतसिंहजी

रणजीतसिंहजी विभाजी, नवानगर के सबसे प्रसिद्ध और जनमान्य शाशक है। उन्हें विश्व के महानतम करकेटरों में गिना जाता है। वो स्वयं क्रिकेट के बड़े शौक़ीन खिलाडी थे, और छात्रकाल से ही इस खेल में समर्पित थे। उन्होंने नवानगर और पूरे भारत में क्रिकेट की प्रसिद्धि में अहम् योगदान दिया था। उन्होंने क्रिकेट प्रशिक्षण के लिए "ऑक्टेट सर्कल" का सिद्धांत विकसित किया था, जिसमें एक विशेष आठ सक्षम खिलाडियों को चुना जाता था। उनकी मृत्यु के बाद, बीसीसीआई ने १९३४ में भारत के विभिन्न शहरों और क्षेत्रों के बीच खेली जा रही क्रिकेट सिरीज़ को रणजीतसिंहजी के सम्मान में, रणजी ट्रॉफी के बाम से शुरू किया। उनहोंने कई क्रिकेट अकैडेमियाँ भी खोली थी।
जाम साहब रणजीतसिंहजी, १९३१ से १९३३ तक नरेंद्रमंडल के चांसलर रहे थे। उनके बाद, उनके भतीजे, दिग्विजयसिंघजी चांसलर बने।

आभूषण संग्रह

नवानगर के महाराज जाम साहब, ब्रिटिश एवं विश्व भर के संभ्रांत समुदाय में अपनी विशेष आभूषणों के संग्रह के लिए जाने जाते थे। विशेष कर, रणजीतसिंहजी, जिनके विशेष मरकतों(एमरल्ड) के संग्रह को मशहूर फ़्रांसीसी आभूषण निर्माता कंपनी कार्टियर के जैक्स कार्टियर ने कहा था कि वह "दुनिया में नाबाराबर है"। उनके निजी संग्रह में, एक मोतियों और हीरों से जड़ा हार, स्वयँ जैक्स कार्टियर द्वारा डिज़ाइन किया, मर्कतों और हीरे से जड़ा एक आर्ट डेको रचना का हार और जैक्स कार्टियर द्वारा तराशा गया मरकत से बना कॉलर
इसके अलावा, १९३४ में कार्टियर ने नवानगर के महाराज के लिए, "द आई ऑफ़ द टाइगर"(शेर की आँख) नाम के व्हिस्की के रंग के एक ६१.५० कैरट (१२.३ ग्राम) के हीरे नवानगर के महाराज की पगड़ी में भी जड़ा था।
काले नरपत नगर

काले नरपत नगर भारत गणराज्य के बिहार प्रान्त  के दरभंगा प्रमंडल  के समस्तीपुर जिला के हसनपुर प्रखण्ड स्थित एक गांव  हैं।  काले नरपत नगर के उत्तर में कमला नदी , दक्षिण में घोषदाहा , पश्चिम में सकरडिहार , तथा पूर्व खवासटोला  एवं चन्द्रपुर है। यहाँ शिक्षा का माध्यम हिंदी और अंग्रेजी है लेकिन बोल-चाल में बज्जिका और मैथिली बोली जाती है। मिथिला क्षेत्र के परिधि पर स्थित यह गांव उपजाऊ कृषि प्रदेश है। 
पर्यटन स्थल
1.माँ  दुर्गा  मंदिर   
2.शिव मंदिर
लम्बासा

नामोच्चारण

फ़िजीयाई भाषा को रोमन लिपि में लिखा जाता है लेकिन इसमें "b" व्यंजन का उच्चारण अंग्रेज़ी की भांति "ब" न होकर "म्ब" होता है।